február 10.

Szent Karalampész fölszentelt vértanú és csodatevő,

valamint Szent Győző emléke

*Tropár 4. hang*

A te szent vér**ta**núd, Uram, \* az ő szenvedéseiért hervadhatatlan koszorút nyert tőled, **Krisz**tus Istenünk, \* mert a te e**rő**det bírván \* kínzóit meg**szé**gyenítette, \* és az ördögök tehetetlen vakmerősé**gét** megtörte. \* Az ő imád**sá**gai által \*’ üdvözítsd, jóságos **a** mi lelkünket!

***Dicsőség… most és… 4. hang***

Legszeplő**te**lenebb Szűz, \* Krisztus Is**te**nünknek anyja, \* tőr járta át a te legszen**tebb** lelkedet, \* mikor Fiadat és Istenedet önként meg**fe**szítve láttad. \* Ne szűnjél, ó Áldott, **i**mádni őt, \* hogy aján**dé**kozza nekünk \* vétke**ink** bocsánatát!

*Az első zsoltárcsoport után a Szent Kereszt leülői*

***2. hang***

Üdvösséget szereztél a földön, **Krisz**tus Istenünk, \* kiterjesztéd legtisztább keze**det** a kereszten, \* hogy összegyűjtsd a po**gány** nemzeteket, \*’ akik ezt kiáltják néked: Uram, **di**csőség néked!

Jóságodról tanúskodó életa**dó** keresztedet, \* melyet te, Urunk, nekünk méltat**la**noknak adtál, \* közbenjárónkként **fe**léd emeljük: \* üdvözítsd népedet és kö**zös**ségeidet, \* melyek az Istenszülő által kö**nyö**rögnek hozzád, \*’ **e**gyetlen **Em**berszerető!

***Dicsőség... most és... fájdalmas Istenszülő-ének***

Meglátta a **hal**dokló Krisztust, \* és siránkozva felkiáltott **a** Szűz Bárányka: \* Ó, mily vak**me**rő gyilkosság! \* **Rejtsd** el most nap, **su**garaidat, \* mert most meghal, aki akaratával a mindensé**get** teremtette, \*’ és elítélten szemlélik a testnélküliek **e**gyetlen Urát!

*A második zsoltárcsoport után a Szent Kereszt leülői*

***2. hang***

A te szent képed előtt meg**haj**lunk, Jóságos, \* kérvén bűneink bocsánatát, **Krisz**tus Istenünk, \* mert önként kegyeskedtél testileg a ke**resz**tre fölmenni, \* hogy megszabadítsd, kiket alkottál, az ellen**ség** rabságából. \* Ezért hálásan **ki**áltjuk neked: \* Mindeneket örömmel betöltöt**tél**, Üdvözítőnk, \*’ eljövén a világot **üd**vözíteni.

Ki a földieket a kereszttel megvi**lá**gosítottad \* és a bűnösöket bűn**bá**natra hívtad, \* ne zárj ki, jó Pásztor, **a** te nyájadból, \* hanem keress fel, Uralkodóm, az el**té**velyedésben, \* és sorolj a **te** szent nyájadba, \*’ egyetlen Jóságos és **Em**berszerető!

***Dicsőség... most és... fájdalmas Istenszülő-ének***

Dicsőített vagy te, **Is**tenszülő Szűz, \* énekelünk téged, mert Fiad keresztje meg**győz**te a poklot, \* **és** a **ha**lált megtörte, \* s mi, a halál fiai, föltámadtunk s az életre **mél**tókká lettünk, \* régi boldogságunkat, a Paradicso**mot** visszanyertük, \* miért is őt háládatosság**gal** dicsőítjük, \*’ mint uralkodó Istenünket és e**gyet**len kegyelmest.

Kánonok

I. óda. 6. hang.

Mint a szárazon, \* úgy ment át Izrael a tengeren \* és látván az üldöző fáraót fulladozni, \* fölkiáltott: \* "Istennek győzelmi éneket énekeljünk!"

A mennyei hajlékok vigasságaiban örvendezve és a nem alkonyodó világosságban tündökölve, szabadíts meg engem imádságaiddal a szenvedélyektől, ó bölcs, hogy magasztaljalak téged!

A te fényes emléked kegyelemsugarakat lövell, s megvilágosítja azokat, akik ezen alkalommal híven tisztelnek téged, valóban „fényes öröm” nevét viselő vértanú!

Véred áradatával felzavartad a hitetlenség keserű tengerét, a helyes vallásosság folyóvizévé lettél, és mindenkor jól megöntözöd Krisztus Egyházát.

Istenszülő-ének

Rám zúdult a bűnök rohama, gonosz gondolatok hulláma és a szenvedélyek vihara. Ments meg engem hathatós könyörgéseddel, Istenszülő!

III. óda. 6. hang. Nincs oly szent...

Nem lehet elbeszélni a te csodáid sokaságát, melyet földi életedben s Istenhez költözésed után műveltél, magasztalásra méltó, bajnok vértanú!

Az isteni erőből erőt merítve a törvényszegők elerőtlenedett fennhéjázását letörted, Karalampész bajnok, mint erős harcos, a mennyei sereg katonája!

A testedből áradó véráradat az istentelenség tüzét és szörnyű máglyáját eloltotta, s számodra a boldogság patakját megszerezte.

Istenszülő-ének

A szentek szent Istenét szülted, legszentebb, a szentség tiszta hajlékává és kapujává lettél, melyen Krisztus ment keresztül, hogy üdvözítse az emberi nemet.

***Katavászia 6. hang***

Nincs oly szent, \* mint te, Uram, én Istenem, \* ki fölemeled híveid hatalmát, \* s a benned való hit által \* megerősítesz bennünket.

Kathizma

3. hang. Minta: Az isteni hit megvallásában...

Az Egyház megingathatatlan oszlopa és a világegyetem örökfényű szövétneke voltál, Karalam**pész** vértanú, \* a napnál is fényesebben vi**lá**gítottál, \* a bálványimádás sötétségét **el**oszlattad. \* Krisztus Istenhez esedezzél, dicsősé**ges** vértanú, \*’ hogy ajándékozza nekünk a **nagy** irgalmat!

Dicsőség... most és... fájdalmas Istenszülő-ének ugyanarra

Az Ige tisztaságos **Bá**ránykája, \* a szeplőtelen Szűza**nya** meglátta, \* hogy a kereszten függ fájdalom nél**kül** szült sarja, \* anyai fájdalmában **fel**zokogott: \* Ó jaj, szülöttem, miként **szen**vedhetsz? \*’ Önként szenvedsz, hogy megszabadítsd vele az embert a becs**te**lenségtől.

IV. óda. 6. hang.

Krisztus az én erőm, \* Uram és Istenem! \* – áhítattal kiáltja \* a tisztes Egyház, \* tiszta elmével ünnepelve az Urat.

A szent vértanúság vérével fölkenten ékes voltál, s annak szépségében ragyogtál, Karalampész, a bajnokok ékessége és erőssége!

A démonok bálványait bátorságoddal összetörted, s önmagadat a Szentlélek templomává s a valódi erősség oszlopává és mintaképévé tetted, ó bajnok!

A sötétség fejedelmei magasra emelték kezeidet, dicsőséges, vaskarmokkal marcangolták oldaladat, s örökké tartó, valódi boldogságot szereztek számodra.

Napnál fényesebben ragyogtad be a földet, az eltévelyedés sötétségét s a szenvedélyek rettenetes éjszakáját csodáid fényének áradatával hathatósan eloszlattad.

Istenszülő-ének

Az Úr Krisztus az én erőm és dicséretem, aki jóságának túláradásával belőled ragyogott fel, Tisztaságos, és megszabadított minket az ősi törvényszegéstől.

V. óda. 6. hang.

Isteni világosságoddal, ó Jóságos, \* a színed előtt virrasztók lelkét szeretettel világosítsd meg, kérlek, \* hogy téged, Isten Igéje, \* igaz Istennek ismerjenek el, \* ki a bűn sötétségéből kivezetsz bennünket.

Az érettünk szenvedést vállaltnak isteni szenvedését erős lélekkel utánoztad, Krisztus vértanúja, és keményen tűrted, dicsőséges, hogy tested minden részét szögekkel televerjék.

Az Atyával együtt kezdet nélküli, bölcs Ige, hogy az üldözők esztelenségét megjavítsa, bölcs igét adott az esztelenek szájába, s azok azt mondták, hogy szabadítsanak meg téged a bilincsekből, végtelenül bölcs!

Mikor vasnyársakkal szurkáltak, te bátorságod és erőd lándzsájával megsebezted az emberek gonosz ellenségének szívét, csodálatra méltó, istenszerető bajnok!

Istenszülő-ének

Világosítsd meg isteni világosságoddal az én gyönyöröktől elvakított lelkemet, és vezess engem az üdvösség ösvényére, te egyetlen, ki az üdvözítő Krisztust szülted!

VI. óda. 6. hang. Az élet tengerét...

Küzdelmed fényével a véghatárokat megvilágosító fáklya voltál, Krisztus nevét a hatalmaskodók előtt megvallottad, Urunk magasztalásra méltó bajnoka!

Az isteni szeretet tüze hevített, a hit harmatával az istentelenség tüzét eloltottad, Krisztus csodáit a hitetleneknek hirdetted, magasztalásra méltó!

A halhatatlan élet után vágyódtál, a feltörő testi vágyakat megölted, imádságoddal a holtakat feltámasztottad, Karalampész, és a téged mindenki előtt megdicsőítő Istent magasztaltad.

Istenszülő-ének

Tégy erőssé engem, Isten Anyja, a szenvedélyeknek reám támadó hullámaival szemben, hiszen te a szenvedélytelenség forrását szülted! Hozzád menekülök, az emberi nem hatalmas menedéke!

***Katavászia***

Az élet tengerét \* a kísértések viharától zajongani látván \* a te csendes kikötődbe menekülök hozzád, kiáltván: \* A romlásból vezesd ki életemet, ó Nagyirgalmú!

Konták

4. hang. Minta: Kijelentéd magadat...

Mint egy drága kincset, az Egy**ház** úgy őrzi, \* Karalampész, a te **fej**ereklyédet, \* győztes bajnok, fölszen**telt** vértanú, \*’ s a Teremtőt örvend**ve** dicsőíti.

Ikosz

Magasztaljuk egybegyűlve az erős harcost, Krisztus katonáját, a vértanúk között nagy és dicsőséges Karalampészt, mert Krisztusért és az igazságért fényesen küzdött és az igaz hitet világosan hirdette, a bálványimádás eltévelyedését megsemmisítette, a törvényszegők királyát megfeddte, s a feje vételekor örült és vigadozott. Érte a magasságbeli jobbjából győzelmi koszorút kapott, és az angyalok pályatársává lett. Azért az igazhitűek Egyháza nagyon tiszteli az ő tiszteletreméltó fejét, magasztalással koszorúzza és sok bajtól s betegségtől megszabadulva **ö**römmel dicsőíti a Teremtőt.

Szinaxárion

*A hónap tizedik napja. Szent Karalampész fölszentelt vértanú emléke.*

Vers:

Méltóvá lettél, Karalampész, a kardvágás után

a vértanúk fényességére és örömére.

Tizedikén vágták el Karalampész torkát.

Az ő szent könyörgésére irgalmazz nekünk, Istenünk, és üdvözíts minket! Ámen.

VII. óda. 6. hang.

A Babilonban élt ifjak nem ijedtek meg a lángoktól, \* hanem a lángoló tűz közepébe vetve, \* beharmatozva kiáltották: \* Áldott vagy te, Urunk, atyáinknak Istene!

Elviselted a bajokat, és állhatatos maradtál a tűzben, Krisztus bajnoka, az aranynál szebbé lettél, és valóban szent áldozati adománnyá váltál.

Imádságaid harmatára kialudt a törvényszegők kemencéje, ó bölcs, s te kiszabadultál belőle, és hangoztattad a Teremtőnek: Áldott vagy te, Urunk, atyáinknak Istene!

Küzdelmeid befejezése után dús lombú faként tűntél fel, amelynek árnyékában a hívek mentesülhetnek a bűnlángtól, ezt hangoztatván: Áldott vagy te, Urunk, atyáinknak Istene!

Istenszülő-ének

Tisztaságos Istenszülő, ki az örömet fogadtad méhedbe, töltsd be örömmel szívemet és oszlasd el, mindenkorszűz, a szenvedélyek okozta szomorúságot!

VIII. óda. 6. hang. A lángok között a szent ifjaknak...

Kiontott véred csepeg még, sebhelyeid szépsége ragyog, a győzelmi koszorú szépen ékesít, Isten színe előtt állsz, ó vértanú!

A kínok sokasága nem borította el bátorságodat és nemességedet, az üldözők gáncsoskodása nem homályosította el a te ragyogó kitartásodat, istenszerető vértanú!

Pap és legyőzhetetlen vértanú, nemes bajnok és megingathatatlan oszlop, a hívek erőssége, az istentelenség ellenfele voltál valóban, Istent szerető bajnok.

Istenszülő-ének

Az, aki isteni akaratával a mindenséget teremtette, akarattal a te méhedben lakozott, ó Szeplőtelen, hogy minket, a mulandókat újjáformáljon. Magasztaljuk őt mindörökké!

***Katavászia***

A lángok között a szent ifjaknak \* harmatot ömlesztettél, \* és az igaznak áldozatát a vízzel együtt fölégetted, \* mert te mindent művelhetsz, Krisztus, tetszésed szerint, \* azért magasztalunk téged mindörökké!

IX. óda. 6. hang. Istent embereknek lehetetlen...

Sem tűz, sem kard, sem halál, sem üldözés, sem szorongás, sem éhség, sem veszedelem, sem semmiféle fenyegetés nem gyöngítette szeretetedet s nem választhatott el Alkotódtól, csodálatra méltó bajnok!

A vaskarmok marcangolására levetetted a mulandóság köntösét, s véredből szőtt öltözetben ékeskedtél, szent bajnok! Azért most ott állsz, szólásszabadsággal, örömödre, a mindenség Uralkodója és Istene előtt, legyőzhetetlen vértanú!

Örömet és isteni világosságot árasztónak ragyogott fel ma a világra a te ragyogó emlékünneped. Elűzi a szenvedélyek telét, és megvilágosít mindenkit. Megünnepeljük, hogy könyörgésedre bűnbocsánatot nyerjünk.

Istenszülő-ének

Szenvedélyek vihara hány-vet, a gonoszság örvénye elnyel, szeplőtelen! Nyújtsd felém kezedet, ki Krisztust, a kormányost szülted! Ments meg engem, hív magasztalóid egyetlen pártfogója!

***Katavászia***

Istent embernek lehetetlen meglátni, \* őrá nem mernek \* az angyali rendek tekinteni. \* De általad, Tisztaságos, \* halandóknak is látható lett a megtestesült Ige, \* kit az égi hadakkal együtt magasztalván, \* téged dicsőítünk!

Fényének

Vértanúk

A mindenség Ura utáni vágy buzgón hevített, a kérkedő kígyót bátran legyőzted, az esztelen Szeveroszt, a hatalmaskodót, megfeddted, s a mindenség Uralkodójától a jutalmat elnyerted, **bol**dog Karalampész!

**Istenszülő-ének**

Mária, menedékünk, keresztények dicsekvése, őrizd meg s oltalmazd mindenféle bajtól sértetlenül szolgáidat, szabadíts meg minket a veszedelmektől, kik buzgón magasztalunk téged, óvj meg minden megpróbáltatástól a te **Fi**adhoz és Istenedhez intézett könyörgéseddel!

*Előverses sztihirák*

***2. hang***

Keresztre vele! - ki**ál**tották, \* ők, kiket mindig kegyelmed**del** tápláltál, \* kik a gonosztevő elbocsá**tá**sát kérték, \* az igazak jótevőjét pedig meg**gyil**kolták. \* De te, Krisztusom, né**mán** hallgattál, \* és eltűrted azok **go**noszságát, \* hogy szenvedhess értünk és megválthass **ben**nünket, \*’ mint Em**ber**szerető.

Önként szegén**nyé** lettél \* Ádám sze**gény**ségével, \* Krisztus Istenünk, földre jöttél, a Szűztől meg**tes**tesülvén, \* a keresztet magadra **vál**laltad, \* hogy az ellenség szolgaságából megsza**ba**díts minket, \*’ Urunk, di**cső**ség néked!

Krisztusért szenvedtetek mindhalálig, vértanú **baj**nokok! \* Lelketek immár az égben Isten **ke**zében van, \* itt a földön ereklyéiteket körmenetekben hordozzák **vi**lágszerte, \* előttük papok és uralkodók **hó**dolnak, \* és minden nép büszkélkedve e**gyütt** énekli: \*’ Drága álom az Úr színe előtt az ő szentjei**nek** halála.

***Dicsőség... most és... fájdalmas Istenszülő-ének. Mintadallam: Midőn téged...***

Midőn \* a bárányka Bárányát a keresztre felszö**ge**zetten látta, \* rémülettől döbbenten siránkozott, és **kön**nyek közt így szólt: \* Fiam, **ho**gyan halhatsz meg? \* Szét akarod tépni adóslevelét az első em**ber**nek, Ádámnak? \* A haláltól meg akarsz válta**ni** minden embert? \*’ Dicsőség a te üdvgondozásodnak, Em**ber**szerető!

*Tropár 4. hang*

A te szent vér**ta**núd, Uram, \* az ő szenvedéseiért hervadhatatlan koszorút nyert tőled, **Krisz**tus Istenünk, \* mert a te e**rő**det bírván \* kínzóit meg**szé**gyenítette, \* és az ördögök tehetetlen vakmerősé**gét** megtörte. \* Az ő imád**sá**gai által \*’ üdvözítsd, jóságos **a** mi lelkünket!

***Dicsőség… most és… 4. hang***

Téged magasztalunk, Istenszü**lő** kiáltván: \* **Te** vagy a hegy, \* melyből a pokol kapuit össze**tö**rő szikla, \* kifejezhetet**len** módon elvált.